सामग्री: हर उस रास्ते को धो-पोंछ कर चमकाने की तैयारी हो रही है जहां से उन्हें गुज़रना है और सुरक्षा के उच्च स्तरीय प्रबंध के लिए मुख्यमंत्री से लेकर आला अधिकारी तक लगे हुए हैं.

डोनाल्ड ट्रंप और उनकी पत्नी मेलानिया ट्रंप 24 फ़रवरी को शाम क़रीब साढ़े चार बजे आगरा पहुंचेंगे और ताजमहल देखने जाएंगे. 

ताजमहल परिसर के चारों ओर सुरक्षा का व्यापक घेरा है जिसमें स्थानीय पुलिस से लेकर अर्धसैनिक बलों के जवान और एनएसजी के कमांडो भी तैनात किए गए हैं. 

पुलिस क्षेत्राधिकारी (ताज सुरक्षा) मोहसिन ख़ान ने बीबीसी को बताया, "बाहर से काफ़ी फ़ोर्स आई है यहां. आस-पास के लोगों को भी बताया जा रहा है कि उन्हें किस तरह से रहना है. हर होटल, रेस्टोरेंट, घर तक पुलिस की पहुंच है. यह भी सुनिश्चित किया गया है कि पर्यटकों को किसी तरह से कोई असुविधा न हो. 24 फ़रवरी को सुबह साढ़े बारह बजे के बाद ताजमहल परिसर को खाली करा लिया जाएगा और फिर वहां कोई पर्टयक नहीं जा सकेगा."

समाप्त

मोहसिन ख़ान, सीओ, ताज सिक्योरिटी

आगरा के खेरिया एयरपोर्ट से ताज महल के पास स्थित होटल अमर विलास पैलेस तक कुल 21 केंद्र बनाये गए हैं जहां अलग-अलग जगहों से आए तीन हज़ार कलाकार अपनी प्रस्तुति देकर राष्ट्रपति डोनाल्ड ट्रंप का स्वागत करेंगे. 

पूरे रास्ते में स्वागत करने के लिए भी सिर्फ़ वही लोग खड़े हो सकते हैं जिन्हें आमंत्रित किया गया है. 

आमंत्रित लोगों का सत्यापन करने के बाद ही उन्हें स्वागत करने का मौक़ा दिया गया है.

यही नहीं, ट्रंप जिसे रास्ते से आएंगे, वहां क़रीब सोलह हज़ार गमले लगाए गए हैं ताकि सड़क के किनारे ख़ूबसूरत दिखें. 

आगरा नगर निगम और आवास विकास ने रास्ते की दीवारों को पेंट करा दिया है. 

निर्माणाधीन इमारतों और सड़क किनारे की गंदगी को ढकने के लिए 'नमस्ते ट्रंप' वाली बड़ी होर्डिंग्स लगा दी गई हैं.

न सिर्फ़ ताज के आस-पास और ट्रंप के रूट पर बल्कि पूरे आगरा शहर में सुरक्षा के कड़े इंतज़ाम किए गए हैं. 

आगरा के वरिष्ठ पुलिस अधीक्षक बबलू कुमार ने बीबीसी को बताया, "अमरीकी राष्ट्रपति की यात्रा को देखते हुए इलाक़े को दस ज़ोन में बांटा गया है और हर ज़ोन में पुलिस अधीक्षक स्तर के अधिकारी रहेंगे. ताज महल के चारों तरफ़ के इलाक़े में पर्याप्त मात्रा में पुलिस बल तैनात किया गया है जिसमें 55 डिप्टी एसपी, 125 इंपेक्टर, 350 सब इंस्पेक्टर, 3000 कांस्टेबल, 10 कंपनी पीएसी और एक...\nपिछली सामग्री को संक्षेप में निम्नानुसार किया जा सकता है:
अमरीकी राष्ट्रपति डोनाल्ड ट्रंप आगरा में भले ही सिर्फ़ दो घंटे रहें लेकिन उनके आगमन की तैयारी में पूरा शहर पिछले कई दिनों से रात-दिन एक किए हुए है.